RECHIZITORIU
Anul 2021, luna august, ziua 06    

Examinând actele de urmărire penală efectuate în dosarul cu nr. de mai sus, privind pe inculpații:

1. T.M., cercetat în stare de arest preventiv, sub aspectul săvârșirii a două infracţiuni de loviri sau alte violenţe, (persoane vătămate N.N.I. și B.C.Ş.) fapte prev. şiped. de art.193 alin.2 C.p., cu aplic. art.77 lit.a și d C.p., și tulburarea ordinii și liniștii publice, faptă prev. și ped. de art.371 C.p., cu aplic. art.77 lit.a și d C.p., toate cu aplic. art.38 alin.1 C.p.,

2. T.N.C., cercetat în stare de arest preventiv, sub aspectul săvârșirii infracţiunilor de tentativă la omor, faptă prev. şiped. de art.32 alin.1 rap. la art.188 alin.1 C.p., cu aplic. art.77 lit.a și d C.p. (persoană vătămată N.N.I.), loviri sau alte violenţe, faptă prev. şiped. de art.193 alin.2 C.p., cu aplic. art.77 lit.a și d C.p. (persoană vătămată B.C.Ş.) și tulburarea ordinii și liniștii publice, faptă prev. și ped. de art.371 C.p., cu aplic. art.77 lit.a și d C.p., toate cu aplic. art.38 alin.1 C.p.,

3. P.M.R., cercetat în stare de libertate, sub aspectul săvârșirii a două infracţiuni de loviri sau alte violenţe, (persoane vătămate N.N.I. și B.C.Ş.) fapte prev. şiped. de art.193 alin.2 C.p., cu aplic. art.113 și urm. C.p., cu aplic. art.77 lit.a C.p., și tulburarea ordinii și liniștii publice, faptă prev. și ped. de art.371 C.p., cu aplic. art.113 și urm. C.p., cu aplic. art.77 lit.a C.p., toate cu aplic. art.38 alin.1 C.p.,

                        EXPUN URMĂTOARELE:

ÎN FAPT

La data de 28.06.2021, organele de poliție au fost sesizate cu privire la faptul că pe promenada din stațiunea Costinești, a avut loc o altercație soldată cu vătămarea corporală a unor persoane.
Echipajele de intervenție s-au deplasat la faţa locului şi în urma cercetărilor preliminare, a rezultat că spirala agresiunilor este una mai complicată şi prezintă două episoade consecutive.
Astfel, un prim episod al agresiunilor îi priveşte pe persoana vătămată B.C.Ş.şi martorul P.I.M.. 
În urma evaluării medico-legale, s-a stabilit că B.C.Ş. prezintă leziuni care au putut fi produse prin lovire cu și de corp dur, și lovire cu corp dur cu vârf și muchie ascuțită (posibil cuțit) şi necesită 8-9 zile de îngrijiri medicale; deci leziunile au rezultat în urma cumulării loviturilor cu și de corp dur cu leziunile ce au rezultat în urma tăieturii.
Martorul P.I.M. nu a dorit să depună plângere penală prealabilă și nu a fost evaluat medico-legal.
A fost audiat în calitate de persoană vătămată numitul B.C.Ş. care a declarat următoarele:
În dimineața zilei de 27 iunie 2021, am venit la mare împreună cu prietena mea M.R. și un coleg pe nume P.M..
Ne-am petrecut ziua în stațiunea Mamaia și în jurul orei 19:00 am ajuns în stațiunea Costinești, toți trei, am luat masa, după care am mers în clubul „KM O”. În jurul orei 24:00, s-a închis clubul și a trebuie să plecăm de acolo, astfel că ne-am deplasat spre autoturismul cu care am venit pentru a pleca spre București. 
Mergeam pe o promenadă, care avea într-o parte mare și în cealaltă parte lacul stațiunii Costinești, mergeam pe jos toți trei și când am ajuns în dreptul podului, situat pe această promenadă. Înainte să urcăm pe pod, am observat un grup de tineri, însă nu am fost foarte atent ce făceau și câți erau.
 Din grupul menționat am observat o persoană de sex femeiesc care le spunea „uite, aștia sunt...”. Unul dintre cei din grup a tras-o înapoi și am crezut că lucrurile s-au lămurit, noi mergând în continuare spre direcția în care eram focalizați. Nu ne-am întors pentru a nu escalada vreun conflict.
Ne-am continuat deplasarea, însă am observat un bărbat venind spre noi, am crezut că vrea să treacă pe lângă noi, iar acesta m-a lovit în zona pometului drept. Aceasta lovitură m-a amețit. Eram atât de bulversat încât am crezut că au dat foarte mulți în noi, însă, din discuțiile cu organele de poliţie, am aflat că, de fapt, trei au fost agresori.
Au continuat să mă lovească cei trei indivizi şi am fost destul de bulversat.
Agresiunea împotriva mea a continuat, încercam să merg în direcţia opusă celei în care veneam, am căzut, nu de la lovitură, ci cred că m-am împiedicat. 
Am văzut  la unul dintre agresori o lamă de cuțit. Am încercat să fug însă unul dintre agresori mă ținea și nu puteam să fug ori să mă apăr.
Când am încercat să fug, am pus un picior jos, însă am simțit piciorul amorțit. Cam în același timp am simțit o lovitură în partea șoldului stâng, Eu am crezut că este lovitură de pumn și am constatat ulterior că era o lovitură de cuțit și cred că din această cauză mi-a amorțit și piciorul.
Pe moment, din cauza adrenalinei, nu am simţit durerea, însă, ulterior, am tot simțit dureri în mai multe zone ale corpului. 
Erau turiști în zonă, însă nu s-a băgat nimeni speriați de gravitatea situației.
M-am târât într-un picior, prietena mea era pe lângă mine, m-a ajutat să fug, am ajuns în dreptului unei gherete, eu nu mai vedeam nimic în fața ochilor, m-am așezat pe o bordură și am așteptat ambulanța. Știu că prietena mea a sunat la SNUAU 112. Acești indivizi m-au urmărit până la gheretă. Am înțeles că vânzătorul de la gheretă i-a izgonit de acolo.
La mine a venit ambulanța, însă nu mai cunosc ce s-a întâmplat cu colegul meu. L-am văzut când eu eram deja în ambulanță, în stațiunea Costinești, și el era lângă.
Acești indivizi când ne loveau nu ne lăsa să dăm nicio explicație și ne întrebau „ai cui suntem şi cine ne-a trimis”.
Noi nu am avut nicio interacțiune cu noi în discotecă sau anterior conflictului dintre noi. Nici prietena mea nu a avut vreun conflict și nu îmi pot explica agresiunea. Eu nu am văzut nici când agentul de pază a fost înjunghiat.
Audiat fiind, martorul P.I.M.susţine, în esență, că a venit la mare împreună cu colegul său B.C.Ş., aceştia fiind jandarmi în afara serviciului, dar şi cu iubita acestuia din urmă, martora M.R.. 
Martorul susţine că nu şi-au luat cazare şi urma ca în dimineaţa zilei de 28.06.2021 să plece înapoi spre municipiul Bucureşti. 
În noaptea de 27/28.06.2021, în jurul orelor 01.00, cei trei au plecat dintr-un club și se deplasau pe promenada din staţiuneaCostineşti. Martorul susţine că, în timp ce se deplasau pe promenadă, în apropiere a apărut un grup de persoane de etnie rromă, împreună cu o persoană de sex femeiesc şi, fără niciun motiv, la instigarea persoanei de sex femeiesc, trei dintre persoanele de etnie rromă au început să-i agreseze pe cei doi jandarmi. Martorul îi descrie pe cei trei destul de detaliat, inclusiv faptul că unii dintre ei purtau barbă, iar despre unul dintre aceştiasusţine că a scos un obiect tăietor-înţepător, probabil cuţitşi cu acesta a lovit-o pe persoana vătămată B.C.Ş.. În continuare, cei trei agresori identificaţi în persoanele inculpaţilorT.M., T.N.C.și P.M.R., au continuat să-i lovească şi cu pumnii, dar şi cu picioarele, motiv pentru care cei doi jandarmi au fugit, fiind urmaţi de cei trei inculpaţi. 
A fost audiată și martora M.R. care confirmă în esență cele declarate de B.C.Ş.și P.I.M.; mai mult, martora susține că în timp ce iubitul ei și P.I.M. erau agresați de cei trei inculpați, a început să țipe de frică, iar persoana de sex feminin ce-i însoțea pe agresori a împins-o și a căzut. Martora a precizat că nu depune plângere penală prealabilă față de agresoarea sa. 
Mai declară martora că l-a văzut pe prietenul său B.C.Ş. înjunghiat în partea stângă, însă nu a observat care dintre agresori l-a tăiat.
S-a procedat la recunoașterea din fotografie a agresorilor și aceștia au fost recunoscuți de B.C.Ş.şiP.I.M. ca fiind agresorii lor, fiecare cu participația sa, în special T.N.C. ca fiind cel care a dat cu cuțitul.
Cu privire la acest conflict, au fost preluate imaginile video, surprinse de camerele de supraveghere din zonă şi se observă, cu uşurinţă, cum cei doi jandarmi urmaţi de martora M.R. trec pe lângă grupul de persoane în care se aflau şiinculpaţii, aceştia vin din urma jandarmilor şi îi iau prin surprindere şi încep să-i lovească în mod conjugat, producându-le diverse vătămări. Tot din imaginile video rezultă că, în zonă erau şicâţivaturişti care, la vederea conflictului, au plecat din acea arie.
Una dintre camerele de supraveghere îl surprinde inclusiv pe inculpatul T.N.C. care nu doar că este agresiv şiloveşte pumnii şi picioarele, ci poartă şi asupra sa un cuţit care îi cade, la un moment dat din mână, dar pe care îl ia şi pleacă, din nou, în urmărirea victimelor.
Imaginile video surprinse se camerele din zona în care s-a petrecut primul conflict sunt sugestive și arată o agresivitate ieșită din comun a inculpaților.  
Tot din conţinutul imaginilor video redate în procesul-verbal de redare al conţinutului înregistrărilor rezultă că martorul T.R., fratele inculpatului T.M., încerca să-i împiedice pe agresori să-i lovească pe cei doi jandarmi. 
Cronologic, ulterior acestui moment agresiv, cei trei inculpaţişi-au continuat deplasarea şi în periplul lor în staţiuneaCostineşti, au agresat un grup de tineri rămaşineidentificaţi, unde, în zonă, se afla şi persoana vătămată N.N.I.. Acesta era angajat în funcţia de inspector de securitate al S.C. One Star Security S.R.L. şiîşidesfăşura activitatea în zona MariMar Beach din staţiunea Costinești, unde supraveghea inclusiv zona unde au ajuns și cei trei inculpați.
După cum declară chiar persoana vătămată N.N.I., rezultă că inculpații, după ce au agresat grupul de tineri, au început să îl lovească și pe agentul de pază, care venise să vadă ce se întâmplă. 
Practic, inculpații i-au lăsat în pace pe tinerii neidentificați până în acest moment și au început să-l lovească pe agentul de pază. Acesta, pentru a se apăra, a folosit un baston telescopic din plastic și a reușit, astfel, să îi îndepărteze pe agresori, însă acest moment nu a făcut decât să-i stimuleze pe cei trei, astfel că T.N.C., folosindu-se de cuțitul pe care îl avea asupra sa, l-a înjunghiat pe agentul de pază. În total au fost trei lovituri de cuțit, dintre care una mai profundă, iar leziunile produse au necesitat 16-18 zile de îngrijiri medicale, i-au pus victimei viața în pericol prin hemopneumotorax masiv, iar pentru salvarea vieții victimei, a fost necesară intervenția chirurgicală.
Prin agresiunea produsă asupra victimei, folosind un cuțit, îndreptat împotriva unui organ vital, respectiv plămânii, folosit fără nici un fel de reținere, cu o lejeritate șocantă, iar penetrarea a fost suficient de puternică încât să producă leziuni organelor interne, rezultă fără dubiu că inculpatul T.N.C. cel puțin a acceptat intervenirea decesului victimei, dacă nu chiar a urmărit producerea decesului.
Pe lângă agresiunea cu cuțitul, victima a fost și lovită de cei trei inculpați, care, ulterior au fugit. Victima a reușit să apeleze 112 și să plece cu greu, spre stradă, doar structura sa masivă ajutându-l să acorde primul ajutor propriei sale persoane. Persoana vătămată i-a și recunoscut pe cei trei agresori ca fiind inculpații T.M., T.N.C. și P.M.R..
Audiat fiind, persoana vătămată N.N.I. declară următoarele:
Sunt angajat în funcția de inspector de securitate la SC ONE STAR SECURTY SRL. 
În seara de 27/28.06.2021 am făcut de serviciu în locul unui alt coleg, asigurând astfel paza la plaja MARIMAR din Costinești. Eu în mod normal, nu desfășor activități de pază, dar din lipsa personalului, mai suplinesc necesitatea acestora. 
În jurul orei 01:00, mă aflam la plaja care era obiectivul nostru de pază, în zona șezlonguri. În zonă se află și promenada din Costinești.
La un moment dat, la aproximativ 30  metri se afla un grup de 12-14 tineri, din grupul lor se distingeau două fete în stare avansată de ebrietate și din acest motiv priveam spre ei să nu fie probleme. 
La un moment dat, a apărut un grup de patru indivizi, de sex bărbătesc, ce păreau a fi rromi. Unul dintre indivizi, care părea mai în vârstă decât ceilalți, pe care l-am identificat ca fiind T.M. a trecut prin fața mea, mi-am dat seama că este băut sau drogat, pentru că avea o atitudine specifică. Acesta văzând că îl fixez cu privirea mi-a spus: Băi, vezi-ți de treaba ta!. I-am răspuns să-și vadă și el de treaba lui. Acesta era urmat de alți trei indivizi mai tineri.
Aceștia au mers la grupul de 12-14 tineri și au început să-i lovească pe tinerii din acel grup, direct, fără niciun motiv, cel puțin aparent. Îi loveau pe acei tineri, iar fetele din grup țipau ca ”din gură de șarpe”.
Pentru a aplana conflictul am intervenit, deși erau patru agresori, iar eu eram singur. Le-am spus agresorilor să-și vadă de treaba lor să plece din acea zonă, iar în acel moment agresorii s-au îndreptat împotriva mea, eu am scos un telescop de polipropilenă de protecție, pentru a mă apăra și atunci au început agresorii să sară la bătaie.
Menționez că agresorii aveau potențial agresiv și se manifestau cu intenția de a mă lovi, acesta este motivul pentru care am scos bastonul de autoprotecție pentru apărare. Toți au început să mă lovească, i-am lovit și eu de două-trei ori cum am nimerit, dar nu mai știu pe care dintre ei.  Eram pe plajă și în toată această învălmășeală, unul dintre agresori, mai tânăr, a ajuns în spatele meu și m-a înjunghiat. Acesta a ajuns în spatele meu și pentru că pe plaja respectivă nu era lumină și nu reușeam să am o vizibilitate foarte buna  asupra zonei înconjurătoare. 
Pe moment, nu am simțit tăieturile, însă una dintre înțepături mi-a atins și plămânul stâng. Aceea a fost lovitura pe care am resimțit-o și am căzut în genunchi. 
Menționez că și în urma evaluării medicale s-a constatat că am plămânul perforat și acum mă resimt, obosesc repede.
Când am căzut la pământ agresorii au continuat să mă lovească. La un moment dat, s-au oprit și au plecat. Nu-mi dau seama în ce parte a corpului m-au lovit pentru că eu aveam înjunghierea și  nu reușeam să-mi dau seama de celelalte lovituri. În aproximativ un minut-două mi-am revenit, am scos telefonul din buzunar și am apelat serviciul 112. După aproximativ 15 minute au venit echipele de intervenție, care mi-au acordat un prim ajutor. 
Ulterior, am mers la spital unde mi s-au făcut investigații suplimentare și am și fost operat de urgență.
Menționez că din locul în care am fost înjunghiat m-am deplasat în zona barului MARIMAR, de pe plajă, și apoi am plecat din zona barului spre promenadă. 
În acest timp, în zonă și-a făcut apariția o persoană de sex feminin, ce părea a fi rromă, care cred că era din același grup cu agresorii. Aceasta mă amenința și îmi adresa injurii, iar eu am fost foarte atent cu ea, de teamă să nu aibă un cuțit ca și ceilalți cu care am avut disputa. Individa s-a ținut după mine până am ajuns la promenadă, apoi s-a întors la bar și acolo a devenit agresivă față un coleg de-al meu, C.G.. 
Cred că turiști mai erau pe plajă, la distanță relativ mai mare și nu cred că au văzut, poate doar au auzit țipete.
Eu stăteam pe promenadă, așezat în șezut, au venit echipajele de poliție și chiar i-am atenționat să o monitorizeze pe acea individă să nu aibă cuțit la ea. În final, ea s-a făcut nevăzută și nu știu ce s-a mai întâmplat. 
Pe agresori nu i-am mai văzut pentru că nici nu mai aveam puterea să-i observ. Mi-am pierdut și cunoștința când venise poliția și echipajul SMURD.
Ulterior, la fața locului au ajuns organele de poliție, timp în care agresorii au fugit, fiind, abia ulterior, identificați la domiciliile lor.
Declarațiile persoanelor audiate anterior se coroborează și cu declarațiile martorilor audiați, respectiv V.I., J.Ş., G.M.A., B.D.A. sau N.F..
Inculpatul T.M. a dat declarații în cauză, fără a recunoaște săvârșirea faptelor ce i se impută, cu singura mențiune că a recunoscut agresarea inițială a jandarmilor, susținând, însă, faptul că tot conflictul a pornit de la iubita unuia dintre jandarmi. 
Inculpatul P.M.R. a dat declarații succinte în cauză, fără a recunoaște săvârșirea faptelor ce i se impută, și oricum fără a descrie momentele concrete ale agresiunilor întrucât, susține acesta, nu mai ține minte ce a făcut. 
Cu toate acestea, imaginile video surprinse sunt grăitoare și arată, fără dubiu, atât că inițiativa conflictului aparține agresorilor, că jandarmii nu au avut nicio posibilitate să se apere, dar și că inculpații erau foarte agresivi și au conlucrat pentru vătămarea persoanelor agresate.
Situaţia de faptestereţinută pe bazacoroborăriituturormijloacelor de probă administrate încauză.

MIJLOACE DE PROBĂ

•	Declaraţie suspecți;
•	Declaraţieinculpați;
•	Declaraţii persoane vătămate;
•	Declaraţii martori;
•	Proces-verbal de cercetare la faţalocului;
•	Rapoarte medico-legale;
•	Procesele-verbaleîntocmite de organele de cercetare ale poliţieijudiciare;
•	Fotografiijudiciare;
•	Imagini video;
•	Înscrisuri;
•	Fişă de cazier judiciar.